**ՀԻՄՆԱՎՈՐՈՒՄ**

***«Հայաստանի Հանրապետության հանրային ծառայությունները կարգավորող հանձնաժողովի 2021 թվականի դեկտեմբերի 29-ի №494-Ն որոշման մեջ փոփոխություն և լրացումներ կատարելու մասին»*** ***Հայաստանի Հանրապետության հանրային ծառայությունները կարգավորող հանձնաժողովի որոշման նախագծի վերաբերյալ***

1. ***Ընթացիկ իրավիճակը, խնդիրները և անհրաժեշտությունը***

2021 թվականի դեկտեմբերի 1-ից ուժի մեջ մտած «Հանրային ծառայությունների կարգավորման պարտադիր վճարների մասին» օրենքի 3-րդ հոդվածի համաձայն՝ հանրային ծառայությունների կարգավորվող ոլորտում գործունեություն իրականացնող և ծառայություն մատուցող այն անձինք, որոնց հաշվետու տարվան նախորդող երկրորդ տարվա կարգավորվող գործունեությունից հասույթը գերազանցում է 500 միլիոն ՀՀ դրամը (առանց ԱԱՀ-ի), համարվում են կարգավորման պարտադիր վճար վճարողներ։

Նույն օրենքի 8-րդ հոդվածի համաձայն՝ կարգավորման պարտադիր վճարների տարեկան դրույքաչափերի հաշվարկման համար հիմք է ընդունվում վճարողների ընդհանուր իրացման շրջանառությունը, իսկ հանրային ծառայության յուրաքանչյուր կարգավորվող ոլորտի իրացման շրջանառությունը հաշվարկվում է` հաշվի առնելով յուրաքանչյուր վճարողի հանրային ծառայության կարգավորվող ոլորտում գործունեության հաշվետու տարվան նախորդող երկրորդ տարվա իրացման շրջանառությունը՝ առանց ԱԱՀ-ի։

Ուստի, վերոնշյալ տեղեկատվության հավաքագրման նպատակով անհրաժեշտություն է առաջացել ՀՀ հանրային ծառայությունները կարգավորող հանձնաժողովի 2021 թվականի դեկտեմբերի 29-ի №494Ն որոշման մեջ փոփոխություն և լրացումներ կատարել, որով կսահմանվի հանրային էլեկտրոնային հաղորդակցության ցանցի օպերատորների համար հանրային ծառայությունների կարգավորման պարտադիր վճարների դրույքաչափերի հաշվարկման համար հիմք ընդունվող ցուցանիշների վերաբերյալ տեղեկատվական ձև:

1. ***Կարգավորման նպատակը***

Նախագծով նախատեսվում է սահմանել հանրային էլեկտրոնային հաղորդակցության ցանցի օպերատորների համար հանրային ծառայությունների կարգավորման պարտադիր վճարների դրույքաչափերի հաշվարկման համար հիմք ընդունվող ցուցանիշների վերաբերյալ տեղեկատվական ձև:

1. ***Նախագծի մշակման գործընթացում ներգրավված ինստիտուտները և անձինք***

ՀՀ հանրային ծառայությունները կարգավորող հանձնաժողով, հանրային էլեկտրոնային հաղորդակցության ցանցի օպերատորներ:

1. ***Ակնկալվող արդյունքը***

Հանրային էլեկտրոնային հաղորդակցության ցանցի օպերատորների համար հանրային ծառայությունների կարգավորման պարտադիր վճարների դրույքաչափերի հաշվարկման համար հիմք ընդունվող ցուցանիշների վերաբերյալ տեղեկատվության հավաքագրում և տեղեկատվական բազայի ձևավորում: